อุตุฯ ฉ.15 เตือน 14 จังหวัดใต้ ฝนตกหนักถึงหนักมาก คลื่นลมแรง 
ประกาศ กรมอุตุนิยมวิทยา ฉบับที่ 15  เตือน 14 จังหวัดภาคใต้ ฝนตกหนักถึงหนักมากและคลื่นลมแรง ขณะพายุโซนร้อน ด็อมเร็ย ขึ้นฝั่งเวียดนามตอนใต้ ทั้ง2 ปรากฎการณ์ มีผลกระทบถึง วันที่ 4 พ.ย. ,หย่อมความกดอากาศต่ำกำลังแรงปกคลุมบริเวณอ่าวไทยและภาคใต้ตอนล่าง ลักษณะเช่นนี้ทำให้ภาคใต้ยังคงมีฝนตกชุกหนาแน่น กับมีฝนตกหนักถึงหนักมากหลายพื้นที่ ขอให้ประชาชนบริเวณดังกล่าวระมัดระวังอันตรายจากฝนตกหนักถึงหนักมาก และฝนตกสะสม อาจทำให้เกิดน้ำท่วมฉับพลัน น้ำป่าไหลหลาก และลมกระโชกแรง และพื้นที่ที่ได้รับผลกระทบมี ดังนี้,บริเวณจังหวัดชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา นราธิวาส ระนอง พังงา ภูเก็ต กระบี่ ตรัง และสตูล,สำหรับคลื่นลมบริเวณอ่าวไทยและทะเลอันดามันมีกำลังแรง โดยอ่าวไทยมีคลื่นสูง 2-3 เมตร ขอให้ชาวเรือเดินเรือด้วยความระมัดระวัง เรือเล็กบริเวณดังกล่าวควรงดออกจากฝั่ง และขอให้ประชาชนที่อาศัยอยู่บริเวณชายฝั่งภาคใต้ฝั่งตะวันออกระวังคลื่นซัดเข้าหาฝั่งไว้ด้วย,อนึ่ง พายุโซนร้อน ด็อมเร็ย ( Damrey) บริเวณทะเลจีนใต้ตอนล่าง ทางด้านตะวันตกของประเทศฟิลิปปินส์ หรือมีศูนย์กลางอยู่ที่ละติจูด 13.1 องศาเหนือ ลองจิจูด 114.7 องศาตะวันออก ความเร็วลมสูงสุดใกล้ศูนย์กลางประมาณ 95 กิโลเมตรต่อชั่วโมง กำลังเคลื่อนตัวทางทิศตะวันตกด้วยความเร็ว 20 กิโลเมตรต่อชั่วโมง คาดว่าจะเคลื่อนเข้าชายฝั่งประเทศเวียดนามตอนล่างในวันที่ 4 พ.ย. 60 นี้,จึงขอให้ประชาชนติดตามประกาศจากกรมอุตุนิยมวิทยาอย่างใกล้ชิดในระยะนี้,วันชัย ศักดิ์อุดมไชย อธิบดีกรมอุตุนิยมวิทยา
ประกาศ กรมอุตุนิยมวิทยา ฉบับที่ 15  เตือน 14 จังหวัดภาคใต้ ฝนตกหนักถึงหนักมากและคลื่นลมแรง ขณะพายุโซนร้อน ด็อมเร็ย ขึ้นฝั่งเวียดนามตอนใต้ ทั้ง2 ปรากฎการณ์ มีผลกระทบถึง วันที่ 4 พ.ย. 
กรมอุตุนิยมวิทยา,ฝนตกหนักถึงหนักมาก,14จังหวัดภาคใต้,คลื่นลมแรง,ประกาศฉบับ 15,ข่าวทั่วไป